**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ**

**ՏԵՍՉԱԿԱՆ ՄԱՐՄՆԻ ՂԵԿԱՎԱՐ**

**ՀՐԱՄԱՆ**

«\_\_\_»\_\_\_\_\_\_\_\_\_\_\_\_ 20 թ No \_\_\_\_\_\_\_\_\_\_

ՆԵՐՔԻՆ ԵՎ ԱՐՏԱՔԻՆ ԱԶԴԱՐԱՐՄԱՆ ՀԱՂՈՐԴՈՒՄՆԵՐԻ ՀԵՏ ԿԱՊՎԱԾ ԱՇԽԱՏԱՆՔՆԵՐՆ ԻՐԱԿԱՆԱՑՆԵԼՈՒ ՀԱՄԱՐ ՊԱՏԱՍԽԱՆԱՏՈՒ ԱՆՁ ՆՇԱՆԱԿԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆԻ ՂԵԿԱՎԱՐԻ 2021 ԹՎԱԿԱՆԻ ԱՊՐԻԼԻ 9-Ի N 213-Ա ՀՐԱՄԱՆԸ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

 Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 37-րդ հոդվածի 1-ին մասը, «Ազդարարման համակարգի մասին» Հայաստանի Հանրապետության օրենքի 5-րդ հոդվածի 2-րդ մասը, «Տեսչական մարմինների մասիյն» Հայաստանի Հանրապետության օրենքի 8-րդ հոդվածի 5-րդ մասի 6-րդ կետը, Հայաստանի Հանրապետության կառավարության 2023 թվականի հուլիսի 6-ի N 1148-Ն որոշման 8-րդ կետը, Հայաստանի Հանրապետության կառավարության 2018 թվականի մարտի 15-ի N 272-Ն որոշման 1-ին հավելվածի 1-ին, 2-րդ, 8-րդ կետերը, 2-րդ հավելվածի 4-րդ կետը, 3-րդ հավելվածի 3-րդ կետը, Հայաստանի Հանրապետության վարչապետի 2018 թականի հունիսի 11-ի N 755-Լ որոշման հավելվածի 19-րդ կետի 7-րդ ենթակետը.

ՀՐԱՄԱՅՈՒՄ ԵՄ

 1.  Ներքին և արտաքին ազդարարման հաղորդումների դեպքում հաշվառումները և ձևակերպումները, ինչպես նաև ազդարարման հաղորդման յուրաքանչյուր գործով հաղորդմանը վերաբերող բոլոր փաստաթղթերի պահպանությունը, ազդարարի անձնական տվյալները չբացահայտելու նպատակով փաստաթղթաշրջանառության կատարումը, ազդարարման հաղորդումների վիճակագրության վարման աշխատանքներն ապահովելու նպատակով պատասխանատու անձ նշանակել Հայաստանի Հանրապետության առողջապահական և աշխատանքի տեսչական մարմնի իրավական աջակցության և փաստաթղթաշրջանառության վարչության պետ Գոռ Հովհաննիսյանին։

 2․ Հայաստանի Հանրապետության առողջապահական և աշխատանքի տեսչական մարմնի իրազեկման, խորհրդատվության և հանրության հետ տարվող աշխատանքների բաժնի պետ՝ Էրիկ Աստվածատրյանին ապահովել սույն հրամանի և Հայաստանի Հանրապետության կառավարության 2018 թվականի մարտի 15-ի N 272-Ն որոշման 1-ին հավելվածի 2-րդ կետով նախատեսված տեղեկատվության հրապարակման աշխատանքների կատարումը։

 3. Ուժը կորցրած ճանաչել Հայաստանի Հանրապետության առողջապահական և աշխատանքի տեսչական մարմնի ղեկավարի 2021 թվականի ապրիլի 9-ի «Ազդարարման դեպքում հաղորդումների հաշվառման և հաղորդումների ընթացք տալու համար պատասխանատու անձ նշանակելու մասին» N 213-Ա հրամանը։

ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ՝

Ս.ՍԱՐԳՍՅԱՆ

2023 թվական, հուլիս «26»

ք. Երևան